**СМЕРНИЦЕ ЗА ПОДНОШЕЊЕ ПРИЈАВА**

**ЗА**

**ПАКЕТЕ ПОДРШКЕ ЗА УНАПРЕЂЕЊЕ АДМИНИСТРАТИВНЕ ЕФИКАСНОСТИ И ДЕЛОТВОРНОСТИ**

*У овом документу (Смерницама за подношење пријава) дата су упутства за градове и општине који се пријављују за Пакете подршке за унапређење административне ефикасности и делотворности на локалном нивоу. Смернице садрже информације у вези са општим условима за подношење пријава, информације о начину попуњавања Пријавног формулара за пакет подршке, кaо и информације o критеријумима и поступку доделе пакета подршке.*

1. **УВОД**

**У оквиру пројекта „Унапређење административне ефикасности и делотворности на локалном нивоу“ Стална конференција градова и општина – Савез градова и општина (СКГО), расписује јавни позив за општине и градове за пружање експертске подршке у области административне ефикасности и делотворности.**

Пројекат има за циљ јачање капацитета локалне самоуправе да управља ресурсима и подиже квалитет услуга које пружа грађанима уз поштовање принципа добре управе. Пројекат се реализује у периоду од 1.11.2017. године до 30.11.2019. године, а спроводи га СКГО уз финансијску подршку немачке развојне сарадње у оквиру ГИЗ пројекта „Подршка реформи јавне управе у Републици Србији“.

Специфични циљеви пројекта су:

1. Јединице локалне самоуправе кроз развој Индекса добре управе имају на располагању операционализоване показатеље добре управе и алат за учење;
2. Административна ефикасност и делотворност су унапређене у најмање 15 јединица локалне самоуправе кроз спровођење пакета подршке локалним самоуправама.

Након успешно реализованог првог циља/компоненте пројекта и развоја Индекса добре управе на локалном нивоу, јавни позив упућен локалним самоуправама да се пријаве за пакете подршке у области унапређења административне ефикасности и ефективности представља почетак рада на другој компоненти пројекта.

Акциони план за реформу јавне управе у делу који се односи на „Унапређење функционисања локалне самоуправе и децентрализације и деконцентрације послова државне управе кроз дефинисање стратешког оквира и јачање капацитета градова и општина за ефикасно спровођење јавних послова и процедура, успостављања међуопштинске сарадње и примену принципа добре управе (мера 1.2. Акционог плана)“ обухвата реформу административних процедура, стандардизацију административног поступања и спровођење директне подршке за унапређење административне ефикасности на локалу. Пакети подршке за градове и општине у области ефикасности и делотворности креирани су управо ради остварења овог циља.

Имајући пуно разумевање околности у којима локалне самоуправе раде, и посебно тешкоће са којима се суочавају у недостатку (одговарајућих) капацитета, напомињемо да је циљ пружања подршке успостављање процедура и поступака који би довели до уштеда времена и средстава.

1. **ОПШТИ УСЛОВИ ПОДНОШЕЊА ПРИЈАВА**
   1. **Право на учешће у позиву**

Право на учешће у позиву за подношење пријава за Пакет подршке за унапређење административне ефикасности и делотворности на локалном нивоу имају **локалне самоуправе (градови, општине и градске општине)** у Републици Србији.

Заинтересовани градови и општине пријаве подносе искључиво самостално и не могу подносити пријаве у партнерству са другим градовима и општинама.

Локалне самоуправе које се пријављују за Пакет подршке унапређење ефикасности и делотворности на локалном нивоу могу да се (у складу са правом на учешће у позиву, дефинисаним у одговарајућим Смерницама за подношење пријава) пријаве и за Пакет подршке унапређење грађанског учешћа и транспарентности на локалном нивоу (*ПП-02/2018)* и за Пакет подршке за унапређење антикорупцијских политика на локалном нивоу *(ПП-03/2018*)[[1]](#footnote-2), али **им може бити додељен само један пакет подршке.**

Градови, општине и градске општине који су у току 2018. године корисници подршке у области унапређења ефикасности и делотворности од стране других програма и пројеката не могу добити подршку предвиђену пројектом Унапређење административне ефикасности и делотворности на локалу.

* 1. **Опис пакета подршке за унапређење административне ефикасности и делотворности на локалном нивоу**

У оквиру овог позива, кроз пакет подршке за унапређење административне ефикасности и делотворности на локалном нивоу подржаће се **укупно 10 локалних самоуправа.[[2]](#footnote-3)**

Индикативни временски оквир за спровођење пакета подршке је новембар 2018. - јун 2019. године.

Пакет подршке јединицама локалне самоуправе **подразумева пружање експертске подршке и стручног знања** у области административне ефикасности и делотворности, у првом реду стандардизације административних поступака и процеса, укључујући и вођење евиденција, извештавања и ажурирања, унапређења знања и поступања у складу са Законом о општем управном поступку и Законом о електронској управи и слично. Подршка подразумева развој процедура, прилагођавање и примену модела административних поступака, као и модела одлука, смерница и слично. Такође, експерти ће пружати подршку у форми обука, менторског рада и друге видове саветодавне подршке.

Кроз пакет подршке се не обезбеђује било какав вид финансијске подршке.

За реализацију пакета подршке опредељено је **од 60 до 90 експертских дана** за сваку од одабраних локалних самоуправа у зависности од конкретне процене обима потреба за стручном подршком.

Стална конференција градова и општина потписује Меморандум о сарадњи са сваком изабраном локланом самоуправом којим се дефинишу сви релевантни елементи сарадње, укључујући области и обим експертске помоћи, период реализације и слично.

Пакет подршке састоји се из **обавезног и факултативног дела**.

**Под обавезним делом** подразумева се део пакета који се састоји из три различите области и који ће се спроводити у свакој локалној самоуправи којој је одобрена реализација пакета подршке, с тим што се обим експертске подршке прилагођава околностима, потребама и капацитетима.

**Под факултативним делом** подразумевају се три различита вида/области подршке, а град, општина или градска општина се могу определити са једну, две или све три факултативне области интервенције.

**Обавезни део пакета подршке обухвата следеће области интервенције:**

1. ИЗРАДА ПОЧЕТНЕ ПРОЦЕНЕ КАПАЦИТЕТА И ПРОЦЕСА унутар локалне самоуправе, кроз структурирану листу питања и разговоре са руководиоцима у општини, граду или градској управи, као и резултата добијених на основу попуњеног СКГО Индекса добре управе на локалном нивоу. Почетна процена капацитета и процеса ће представљати полазну основу за израду препорука за унапређење и детаљног акционог плана реализације пакета подршке, који ће бити формулисани у договору са локалном самоуправом;
2. УНАПРЕЂЕЊЕ ЕФИКАСНОСТИ И ДЕЛОТВОРНОСТИ СТАНДАРДИЗАЦИЈОМ АДМИНИСТРАТИВНИХ ПОСТУПАКА И ПРОЦЕСА, кроз: прилагођавање административног поступања у складу са моделима административних поступака и оптимизацију радних процеса; унапређење вођења евиденција; праћење рокова у поступању, укључујући и нове институте ЗУП-а (приговор, одговор на жалбу и слично); увођење електронске базе/листе поступака и унапређење транспарентности и информисаности странака и грађана у односу на административне поступаке који се спроводе у локалној самоуправи; унапређење знања и рада запослених у инфо центру/услужном центру и слично,
3. УНАПРЕЂЕЊЕ ЗНАЊА И ПОДРШКУ ОРГАНИЗАЦИОНОМ РАЗВОЈУ РАДИ ПУНЕ ПРИМЕНЕ ЗАКОНА О ОПШТЕМ УПРАВНОМ ПОСТУПКУ, ЗАКОНА О ЕЛЕКТРОНСКОЈ УПРАВИ, и е-ЗУП, који обухвата обуке у вези новог законској оквира и подршку оргaнизационим променама потребним за спровођење закона, укључујући подршку за примену начела ЗУП, посебно начела заштите права странака и помоћи странци, Закона о електроснкој управи, идентификовање маханизама и формулисање предлога за унапређење за уједначавање правне праксе, интерно и екстерно обавештавање о промени прописа и слично, као и подршка у спровођењу Закона о електронској управи и е Писарнице, кроз мапирање капацитета и потреба и у складу са њима формулисање препорука за унапређење, спровођење обука и формулисање предлога за унапређење рада ради пуне примене е-ЗУП и слично.

**Када је у питању факултативни део пакета подршке[[3]](#footnote-4), ЈЛС се може определити за једну, две или све три области:**

1. ПОДРШКА ОРГАНИЗАЦИОНОМ РАЗВОЈУ ЗА УСПОСТАВЉАЊЕ/УНАПРЕЂЕЊЕ ЈЕДИНСТВНЕНОГ УПРАВНОГ МЕСТА (ЈУМ), кроз индентификацију могућих поступака и органа чије поступање би могло да се обухвати организовањем јединственог управног места у оквиру локалне самоуправе, укључујући и предлог одлуке о успостављању ЈУМ-а, предлог споразума о сарадњи и процедура за комуникацију и размену података/документације са другим органима, као и организовање обуке и пружање других видова саветодавне подршке за успостављање ЈУМ-а, укључујући и прилагођавње процедура тестираним моделима;
2. ПОДРШКА ЗА ДЕКОНЦЕНТРАЦИЈУ ПОСТУПАКА/УСЛУГА из локалне самоуправе у месне канцеларије кроз израду почетне анализе ради идентификовање поступака подобних за деконцентрацију и формулисање препорука у складу са исказаним и идентификованим потребама и капацитетима локалне самоуправе;
3. ПОДРШКА УНАПРЕЂЕЊУ ЗНАЊА И ВЕШТИНА запослених и доносилаца одлука кроз реализацију обука у области комуникације, управљања, извештавања и слично, ради ефикаснијег и делотворнијег поступања а на основу исказаних и идентификованих потреб

**Пријава за пакет подршке подразумева спремност да се ради на унапређењу свих сегмента обавезног дела пакета,** па селекција тема, односно области у овом случају није могућа.

Обратно, када су у питању факултативни елементи подршке локлана самоуправа мора изабрати најмање једну област, док је могуће да се определи и за две, односно све три области предвиђене факултативним делом пакета подршке.

Приликом оцењивања и доделе пакета подршке, број изабраних пакета из дела факултативне подршке неће бити од утицаја јер ће добијени бодови бити пондерисани у односу на број факултативних области за које се ЈЛС пријавила.

Критеријуми описани у пријави оцениће спремност да се реализују пакети као и капацитет да се промене у овим областима учине одрживим.

Истовремено, процењени дани за пружање експертске помоћи представљају оквирни број, који је подложан променама у складу са потребама и обимом задатака / послова које обављају експерти у свакој појединачној јединици локалне самоуправе.

1. **НАЧИН ПОДНОШЕЊА ПРИЈАВА ЗА ДОДЕЛУ ПАКЕТА ПОДРШКЕ**

Документацију за подношење пријава за доделу пакета подршке чине:

1. **Пријавни формулар за пакет подршке** (попуњен, потписан и печатиран од стране градоначелника/председника општине на прописаном обрасцу).
2. **Изјава о избору пакета подршке и редоследу приоритета за доделу пакета подршке** (потписана и печатирана од стране градоначелника/председника општине на меморандуму града или општине)

Наведени обрасци (Пријавни формулар за пакет подршке и Изјава о избору пакета подршке и редоследу приоритета за доделу пакета подршке) се могу преузети са интернет презентације Сталне конференције градова и општина <http://www.skgo.org/konkursi/detaljno/182/poziv-za-podnosenje-prijava-za-pakete-podrske>

Документацију за подношење пријава потребно је доставити у штампаном облику у 3 примерка (један оригинал и две копије) у А4 формату у запечаћеној коверти са јасном назнаком: “Пријава за Пакет подршке за унапређење административне ефикасности на локалном нивоу” и назнаком „Не отварати пре састанка за отварање“.

На полеђини коверте треба навести назив града/општине/градске општине, име и број телефона контакт особе.

Пријаве се достављају препорученом поштом, курирском службом или лично на следећу адресу:

Марија Лукић

Стална конференција градова и општина

Македонска 22/VIII

11000Београд

Пријаве послате на било који други начин (нпр. електронском поштом) или достављене на било коју другу адресу биће аутоматски одбијене.

У случају личног достављања пријаве, потврда о пријему ће бити уручена доносиоцу пошиљке.

Крајњи рок за достављање пријава је **9. октобар 2018. године**.

НЕБЛАГОВРЕМЕНЕ И НЕПОТПУНЕ ПРИЈАВЕ НЕЋЕ СЕ УЗЕТИ У РАЗМАТРАЊЕ.

Благовременост доставе пријаве доказује се датумом евидентираним на отпремници, поштанском жигу. У случају личне доставе крајњи рок за предају пријаве је **9. октобар** до 16 часова. Неблаговремене, односно пријаве које стигну после рока, неће се разматрати.

Пријаве се подносе на српском језику.

1. **УПУТСТВО ЗА ПОПУЊАВАЊЕ ПРИЈАВНОГ ФОРМУЛАРА**

Пријавни формулар састоји се из пет ( 5 ) делова.

Први део ОПШТИ ПОДАЦИ представљају контакт подакте о општини/ граду који се пријављује за пакет подршке за унапређење административне ефикасности и делотворности на локалном нивоу. У случају да недостају тражени подаци из овог дела, пријава ће се сматрати непотпуном и неће се узети у разматрање.

Други део ПОДАЦИ О КОНТАКТ ОСОБИ ЗА КОМУНИКАЦИЈУ И КООРДИНАЦИЈУ У ОКВИРУ ПАКЕТА ПОДРШКЕ представљају податке о контакт особи овлашћенoj за комуникацију са СКГО у периоду трајања јавног позива и евалуације поднетих пријава. У случају да недостају тражени подаци из овог дела, пријава ће се сматрати непотпуном и неће се узети у разматрање.

Трећи део ПОДАЦИ О ЛОКАЛНОЈ САМОУПРАВИ РЕЛЕВАНТНИ ЗА ПРЕДМЕТ ПОДРШКЕ представљају обавезни део пријаве ради пружања неопходних информација о актуелном стању и условима у којима ЈЛС и запослени поступају. Ови подаци су неопходни за разматрање пријаве, те је нужно дати одговарајуће информације. Важно је истаћи да ови подаци не представљају критеријуме на основу којих се бодује пријава, односно доноси одлука о избору ЈЛС. Ипак, уколико изостану пријава ће се сматрати непотпуном и неће се узети у разматрање.

Четврти део РАЗЛОЗИ ЗА ПРИЈАВЉИВАЊЕ ЗА ОБАВЕЗНИ ДЕО ПАКЕТА ПОДШРКЕ представља део пријаве који се попуњава и бодује на начин како је то приказано у табели у Смерницама за подношење пријава. У питању су одговори на питања који треба да дају реалну слику о тренутном стању у вашој локалној самоуправи и релевантности подршке за коју се пријављујете као и очекивањима и мотивисаности запослених и руководства да спроведу пакет подршке. Истовремено, потребно је, што је прецизније могуће, описати механизме и начине којим ће постигнути резултати (заједнички усвојени предлози у форми аката, смерница, препорука и слично као и унапређена знања) постати део редовног поступања/процедура ЈЛС – одрживи. Пријава ће се сматрати непотпуном и неће се узети у разматрање уколико изоставите одговоре на поједина питања у овом делу пријавног формулара.

Пети део РАЗЛОЗИ ЗА ПРИЈАВЉИВАЊЕ ЗА ФАКУЛТАТИВНИ ДЕО ПАКЕТА ПОДШРКЕ представља део који се попуњава само за оне факултативне делове за које се пријављујете. Према условима Позива морате изабрати најмање једну област, док је могуће да се определите и за две, односно све три факултативне области пакета подршке. У овом делу, за област(и) за које се определите је такође потребно да одговорите на питања која треба да дају реалну слику о тренутном стању у вашој локалној самоуправи и релевантности подршке за коју се пријављујете као и очекивањима и мотивисаности запослених и руководства да спроведу пакет подршке. Пријава ће се сматрати непотпуном уколико се не определите за најмање један факултативни део пакета подршке или уколико нје одговорите на сва постављана питања у оквиру области факултативне подршке за које сте се определили.

1. **Упутство за попуњавање изјаве О избору пакета подршке и редоследу приоритета за доделу пакета подршке**

У формулару су наведена три пакета подршке за које град или општина може да аплицира у оквиру јавног позива[[4]](#footnote-5) који је објавила Стална конференција градова и општина, а то су:

а) Пакет подршке за унапређење административне ефикасности и делотворности на локалном нивоу

б) Пакет подршке за унапређење грађанског учешћа и транспарентности на локалном нивоу

в) Пакет подршке за унапређење антикорупцијских политика на локалном нивоу

Град или општина може да се определи да конкурише за један, два или сва три пакета подршке што потврђује заокруживањем слова (а), (б) и/или (в) испред назива пакета подршке за који(е) ће поднети пријаву.

Градска општина може да се определи да конкурише за један или два пакета подршке што потврђује заокруживањем слова (а) и/или (б) испред назива пакета подршке за који(е) ће поднети пријаву.

Будући да, према условима јавног позива, једној локалној самоуправи може бити одобрена реализација само једног пакета подршке, у случају да се град/општина/градска општина пријављује за више пакета подршке неопходно је да одреди редослед приоритета за доделу пакета подршке уносећи цифре 1, 2 или 3, у предвиђену колону у табели Изјаве, за оне пакете за које се пријављује, при чему 1 представља највећи приоритет.

Изјава о избору пакета подршке и редоследу приоритета за доделу пакета подршке треба да буде потписана и печатирана од стране градоначелника/председника општине и поднета на меморандуму града или општине.

**Подношење изјаве о избору пакета подршке и редоследу приоритета за доделу пакета подршке је обавезан део документације за подношење пријаве за сваки од пакета подршке за који се ЈЛС пријављује и у свим пакетима за које се конкурише се мора поднети идентична изјава.**

1. **КРИТЕРИЈУМИ И ПОСТУПАК ДОДЕЛЕ ПАКЕТА**

Као што је назначено у општим условима за подношење пријава, јавни позив за Пакет подршке за унапређење административне ефикасности и делотворности на локалном нивоу је намењен свим градовима, општинама и градским општинама у Републици Србији.

У циљу избора 10 јединица локалних самоуправа којима ће бити додељен пакет подршке биће формирана евалуациона комисија, која ће извршити евалуацију и рангирање пристиглих пријава.

Све пријаве које су достављене у року дефинисаном у тачки 2. ових Смерница ће у првом кораку бити провераване у смислу административне усаглашености са условима дефинисаним овим Смерницама.

Административна усаглашеност пријаве са захтевима дефинисаним овим позивом подразумева да је:

* **Пријавни формулар** попуњен у складу са тачком 4. датих Смерница, печатиран и потписан од стране градоначелника/председника општине и достављен у 3 примерка (један оригинал и две копије) према инструкцијама датим у тачки 3. ових Смерница;
* **Изјава о избору пакета подршке и редоследу приоритета за доделу пакета подршке** попуњена у складу са тачком 5. датих Смерница, печатирана и потписанаод стране градоначелника/председника општине и поднета на меморандуму града/општине;
* **Јединица локлане самоуправе одабрала најмање једну факултативну област** подршке у оквиру Пријавног формулара.

Пријаве које су административно усаглашене са захтевима позива ће се од стране евалуационе комисије оцењивати у складу са следећим критеријумима:

* Релевантност пријаве и очекивани резултати
* Мотивисаност и степен укључености циљне групе
* Прихватање промена и одрживост

Табеларни приказ критеријума за оцењивање је дат у наставку текста:

|  |  |  |
| --- | --- | --- |
| **Критеријуми за оцењивање** | **Макс. бр. бодова** | **Секција у пријавном формулару** |
| **Обавезни делови пакета подршке** | | |
| **Релевантност пријаве и очекивани резултати** | **30** |  |
| Релевантност аплицирања за одређени вид подршке | 20  (2x10) | 4.1.1 и 4.2.1 |
| Очекивани резултати након реализације пакета | 10  (2x5) | 4.1.2 и 4.2.2 |
| **Мотивисаност и степен укључености циљне групе** | **20** |  |
| Мотивисаност запослених и руководства за евентуалне промене у поступању и начин уључивања запослених и руководства у спровођењу активности | 20  (2x10) | 4.1.3 и 4.2.3 |
| **Прихватање промена и одрживост** | **10** |  |
| Начин интегрисања промена у поступању запослених и одрживост резултата | 10  (2x5) | 4.1.4 и 4.2.4 |
| **Укупно обавезни делови пакета подршке** | **60** |  |
| **Факултативни делови пакета подршке[[5]](#footnote-6)** | | |
| **Релевантност пријаве и очекивани резултати** | **15** |  |
| Релевантност аплицирања за одређени вид подршке | 10 | 5.1.1, 5.2.1 и 5.3.1 |
| Очекивани резултати након реализације пакета | 5 | 5.1.2, 5.2.2 и 5.3.2 |
| **Мотивисаност и степен укључености циљне групе** | **10** |  |
| Мотивисаност запослених и руководства за евентуалне промене у поступању и начин уључивања запослених и руководства у спровођењу активности | 10 | 5.1.3, 5.2.3 и 5.3.3 |
| **Прихватање промена и одрживост** | **5** |  |
| Начин интегрисања промена у поступању запослених и одрживост резултата | 5 | 5.1.4, 5.2.4 и 5.3.4 |
| Укупно факултативни делови пакета подршке | **30** |  |
| **Укупан скор за цео пакет подршке** | **90** |  |

Селекција градова и општина вршиће се на основу јединственог рангирања по броју остварених бодова уз уважавање следећих додатних критеријума:

* Да најмање једна општина испод 20.000 становника буде корисник пакета експертске помоћи,
* Да најмање једна општина од 20.000 до 50.000 становника буде корисник пакета експертске помоћи,
* Да најмање два града буду корисници пакета експертске помоћи

Од наведеног додатног критеријума се може одступити у случају недовољног броја пристиглих пријава из одређене категорије ЈЛС.

1. **ОБАВЕШТЕЊЕ ПОДНОСИЛАЦА ПРИЈАВА О ИЗБОРУ**

Сви подносиоци пријава, тј. одабране локлане самоуправе, као и локалне самоуправе чије пријаве не буду одабране, ће бити обавештени о резултатима конкурса у писаној форми путем електронске поште контакт особе јединице локалне самоуправе, наведене у пријавном формулару, у року од 10 дана након доношења коначне одлуке о одабиру.

1. **ПРОЦЕС УСАГЛАШАВАЊА И ПОТПИСИВАЊЕ МЕМОРАНДУМА О САРАДЊИ**

Подносиоци пријава чије су пријаве одабране ће, пре потписивања меморандума о сарадњи са Сталном коференцијом градова и општина, уз подршку Пројектног тима приступити процесу усаглашавања својих специфичних потреба са стандардизованим пакетом подршке који им је додељен (у циљу коначног дефинисања приоритетне врсте и обима експертске подршке која ће им бити додељена). Планирани период процеса усаглашавања је до 30 календарскихдана.

Aктивности на спровођењу пакета почеће одмах по потписивању Меморандума о сарадњи.

1. Ови пакети подршке се спроводе у оквиру пројекта „Унапређење доброг управљања на локалном нивоу“ који подржава Влада Швајцарске преко Програма „Подршка Владе Швајцарске развоју општина кроз унапређење доброг управљања и социјалне укључености - Swiss PRO“. [↑](#footnote-ref-2)
2. До краја реализације пројекта, планиран се други јавни позив средином првог квартала 2019. године и подршка за још 5 локланих самоуправа. [↑](#footnote-ref-3)
3. Факултативни делови пакета подшке реализоваће се након 1. Фебруара, 2019. године када се утврде све потребе и капацитети за одговарајућом, односно прилагођеном експертском подршком. [↑](#footnote-ref-4)
4. <http://www.skgo.org/konkursi/detaljno/182/poziv-za-podnosenje-prijava-za-pakete-podrske> [↑](#footnote-ref-5)
5. Укупан број бодова који ЈЛС освоји за сваку категорију која се оцењује за све факултативне области пакета подршке за које се ЈЛС определила ће се делити са бројем факултативних области за које се ЈЛС определила (просечан остварени скор) [↑](#footnote-ref-6)